Thyme Thai Bistro เป็นห้องอาหารในโรงแรม Kingston Suites สุขุมวิท 15 ห่างจากสถานีรถไฟฟ้าอโศกประมาณ 400 เมตร เห็นขาย deal เซ็ทเมนูอาหารอิตาเลียน ซื้อมาลองชิมหน่อย

ผมเลือกซีซาร์สลัดเป็นจานเรียกน้ำย่อย (Appetizer) ผัดสดกรอบ น้ำสลัดรสดี ปริมาณเยอะพอสมควร ส่วนจานหลักขอ Pasta Salmon Cream Sauce ให้เลือกได้ทั้งเส้นสปาเก็ตตี้และ penne ผมเอาสปาเก็ตตี้ ใส่แซลมอนหั่นเป็นชิ้นลูกเต๋า ครีมซอสมาแบบเข้มข้นมาก แต่กินเยอะไปออกอาการเลี่ยนตอนปลาย

ส่วนของหวานจัด Hard Baked Chocolate มาให้ ด้านล่างเป็นเนื้อเค้กแข็งแห้งอบกับช็อคโกแลต ด้านบนโปะด้วยไอศครีมวานิลลา 1 ลูก หวานมันอร่อยดีครับ

สรุป ปกติที่นี่อาหารฝรั่งจานละไม่ต่ำกว่า 200 บาทอยู่แล้ว voucher ที่ซื้อมาไม่ถึง 300 บาทจึงคุ้มค่ากับมื้อกลางวันที่อิ่มเอมกำลังดี